**AJÁNLÁS ÓVODÁK SZÁMÁRA**

* A kisebb gyermekek esetén gyakori a felső légúti megbetegedések kialakulása, melyek tünetei sokszor nagyon hasonlóak az új koronavírus okozta megbetegedés tüneteihez is. Amennyiben a gyermeknél felső légúti tüntetek jelentkeznek, a szülőnek fel kel venni a kapcsolatot a gyermek háziorvosával, aki ismerve a gyermek alapbetegségeit, körülményeit stb., dönt a további teendőkről. Az esetek egy részében várhatóan az orvos ki tudja zárni az új koronavírus fertőzés gyanúját, máskor viszont szükség lesz a PCR vizsgálat elvégzésére.
* A távolságtartás a közösségi terekre vonatkozik, ahol esetlegesen több csoport tartózkodik, a csoportszobákban ez nem kötelező és nem is életszerű. A mosdók, öltözők esetében, ha több csoport használja a helységeket, javasoljuk, hogy a csoportos használat ütemezetten, ne egyszerre történjen.
* A saját jellel ellátott törölköző speciális, mivel az a gyermek személyes használatában van, de fokozott figyelmet kell fordítani a rendszeres mosásra (hetente hazaviszik).
* A szülők csak a legszükségesebb mértékben tartózkodjanak az óvodában. A gyermeket óvodába kísérő személy viseljen maszkot az óvoda kapuján belépéstől a távozásig. Az óvónők számára nem kell előírni a maszk viselését munkavégzése során, több okból. Az egész napos maszkviselés megterheli az óvoda alkalmazottait, ezen kívül a gyermekek megértése szempontjából is fontos, hogy jobban hallják és lássák a pedagógust.
* Az otthonról hozott tárgyak esetében is törekedjenek a legszükségesebbek bevihetőségére, ami nélkül pl. a gyermek nem alszik el. Az ágynemű esetében, mivel az a gyermek személyes használatában van, az otthoni kimosása megfelelő nem szükséges ezt intézményileg megoldani.
* Zárt térben a kórokozók koncentrációjának csökkentése érdekében kiemelt figyelmet kell fordítani a folyamatos vagy rendszeres, fokozott intenzitású természetes szellőztetésre, mely vonatkozik minden zárt térre, így a folyosókra, valamint a szociális helyiségekre is. A helyiségek ablakát időjárás és környező forgalom függvényében lehetőség szerint nyitva kell tartani.
* Amennyiben nyithatóak az ablakok, javasolt a minél gyakoribb, nyitott ablakokon keresztüli természetes szellőztetés alkalmazása. Amennyiben az ablakok nem nyithatóak, úgy egyéb úton kell biztosítani a folyamatos friss levegőellátást, és kerülni kell a használt levegő visszakeverését a rendszerbe.
* Annak a gyermeknek, akinek hiányzását, aki a vírusfertőzés szempontjából veszélyeztetett csoportba tartozik tartós betegsége (például szív-érrendszeri megbetegedések, cukorbetegség, légzőszervi megbetegedések, rosszindulatú daganatos megbetegedések, máj- és vesebetegségek) vagy például immunszupprimált állapota miatt, erről orvosi igazolással rendelkezik, és azt bemutatja, esetleges hiányzását igazolt hiányzásnak kell tekinteni. Igazolt hiányzásnak tekintendő továbbá, ha a gyermek hatósági karanténba kerül a részére előírt karantén időszakára.